Efter midtjyderne i går spillede uafgjort hjemme mod Brøndby melder FC Midtjylland nu ud, at AaB vinder guld.

Men ved søndags sidste træning inden mandagskampen mod Horsens vil træner Erik Hamrén ikke tage i mod det. - Midtjylland er gode til at snakke, for tre kampe siden skulle de vinde guldet og nu giver de guldet til os. Vi fokuserer på de ting, vi gør, så må de andre hold snakke, siger han til TV2 Nord. I søndags udgave af BT udtaler flere af FC Midtjyllands ulve ellers, at det er fortjent, at AaB vinder guld. Her er der ikke noget, der hedder altså hvis. Men den køber superligaens topscorer, Jeppe Curth ikke. -	Vi er godt klar over, at vi har et udmærket udgangspunkt når Midtjylland satte point til lørdag, men danske mestre det er måske lige tidligt nok, siger han. Det ser ellers godt ud for AaB. Klubben fører ligaen stort og lørdag smed FC Midtjylland igen point væk, da holdet spillede uafgjort mod Brøndby, samtidigt spillede OB søndag 1-1 mod Lyngby. Og med en sejr mandag skal AaB bare have ti point i seks kampe for at blive danske mestre.